तपाईंलाइ कुनै चाइनिज साथीले कहिल्यै सोधेका छन् -
"तपाईंको राशी के हो" ?
यो कुनै सानोतिनो गफको प्रश्न होइन ।
यदि तपाईंले भन्नुभो मेरो राशी "बाँदर" हो
उनीहरुले थाहा पाईहाल्छन्
तपाई २४, ३६, ४८, ६० मध्ये कुनै वर्षको हुनुभो ।
-----(हाँसो)-----
राशी सोध्नु भनेको विनम्र तरीकाले तपाईंको उमेर सोध्नु हो ।
आफ्नो राशीको बारेमा थाहा दिएर, तपाईं आफ्नो मूल्याङ्कन गर्ने मौका दिनुहुन्छ ।
मूल्याङ्कन गरिने कुराहरु हुन्छन् - तपाईंको भाग्य, दुर्भाग्य,
तपाईको व्यक्तित्व, पेशा,
र तपाईंको कुनै निश्चित वर्ष कस्तो हुन्छ।
यदि तपाईंले आफ्नो र आफ्नो जोडाको राशी भन्नुभयो भने ,
उनीहरुको दिमागमा तपाईंको व्यक्तिगत जीवनको चित्र बन्नेछ ।
हुनसक्छ तपाईंलाइ चाइनिज राशी चिन्हमा विश्वास नलाग्ला ।
एक चौथाई विश्व यसबाट प्रभावित भएकोले पनि,
धेरै थोरै त्यसको बारेमा थाहा पाउनु राम्रै होला ।
बास्तबमा चाइनिज राशी चिन्ह के हो त ?
प्रायः पश्चिमाहरु ग्रीक-रोमन राशिमा विश्वास गर्छन् ।
जहाँ, १२ महिनालाई राशिको रुपमा बाँडेको हुन्छ ।
चाइनिज राशी अलि फरक छ ।
यसमा जनावरहरुले प्रतिनिधित्व गर्ने १२ वर्षे चक्र हुन्छ,
जुन मुसाबाट सुरु भएर सुँगुरमा पुगेर टुंगिन्छ,
र यसमा ग्रहहरुको स्थानको कुनै अर्थ छैन ।
उदाहरणको लागि , यदि तपाईंको जन्म १९७५ मा भएको हो भने, तपाईंको राशी खरायो हो ।
त्यहाँ आफ्नो राशी देख्न सक्नुहुन्छ ?
चाइनिज पुर्खाहरुले जटिल सैद्धान्तिक ढाँचाको निर्माण गरे,
जुन यीन र यांग, ५ तत्वहरु, १२ राशीका जनावरको आधारमा छ ।
बिगतका हजारौं बर्ष देखि,
यो संस्कृतिले मानव निर्णय प्रक्रियामा ठुलो भूमिका खेलेको छ ।
जस्तो: नामकरण, विवाह, जन्म र एक अर्का प्रतिको व्यवहार
कतिपय लगाव साह्रै अचम्मको पनि छ ।
चाइनिजहरु विश्वास गर्छन् कि कुनै एक जनावर भन्दा अर्को राम्रो हुन्छ ।
त्यसैले बच्चा जन्माउन कुनै निश्चित बर्ष छान्छन्,
किन कि, उनीहरुलाई विश्वास छ, जनावरहरुको सही संयोगले
परिवारको समृद्धिमा वृद्धि गर्छ ।
हामी रोमान्टिक सम्बन्ध बनाउनु अघि समेत राशी हेर्छौं ।
मेरो राशी सुँगुर हो; रोमान्सको लागि उत्तम मेरो राशी हो - बाघ, बाख्रा र खरायो ।
चाइनिजहरु बिश्वास गर्छन् कि केही जनावरहरु प्राकृतिकरुप मैं शत्रू हुन्छन् ।
सुँगुर हुनाले मैंले सधैं सर्पसंग सतर्क हुनुपर्छ ।
सर्प राशी हुनेहरु हात उठाउनुस् त !
अहिले पछि भेटेर कुरा गरौंला ।
-----(हाँसो)-----
कुनै एउटा भन्दा अर्को जनावर भाग्यशाली हुने कुरामा हाम्रो विश्वास छ,
जस्तै: ड्रागन ।
पश्चिमेली परम्पराभन्दा फरक,
चाइनिज ड्रागनलाइ शक्ति, सामर्थ्य र सम्पन्नताको प्रतीकको रुपमा हेरिन्छ ।
हरेक व्यक्तिको ड्रागन राशीको बच्चाको सपना हुन्छ ।
ज्याक मा'का आमा-बुवा पक्कै गौरवान्वित हुनुपर्छ ।
तर केवल उनीहरुमात्रै होइन ।
सन् २०१२, ड्रागन राशिको वर्ष,
चाइना, हंगकंग र ताइवानको जन्मदरमा
५% ले वृद्धि भएको थियो ।
त्यसको अर्थ अर्को १० लाख बच्चाको जन्म
छोरी भन्दा छोराको प्राथमिकताहुने पुरातन चलन अनुसार,
त्यो बर्षको केटा र केटीको अनुपात १२० : १०० भएको थियो ।
जब यी ड्रागन बच्चाहरु हुर्किने छन्,
उनीहरुले प्रेम र नोकरीको क्षेत्रमा कठिन भन्दा कठिन प्रतियोगिता गर्नुपर्ने छ ।
BBC र चाइनिज सरकारको प्रेस वक्तव्य अनुसार,
सन् २०१५को जनवरीमा शल्य क्रियाको संख्या अत्यन्त बढेको थियो ।
किन ?
किनकि त्यो घोडा वर्षको अन्तिम महिना थियो ।
घोडा धेरै मनपर्ने भएर होइन कि,
उनीहरु त्यसभन्दा पछि शुरुहुने अशुभ बाख्रा राशीबाट बच्न चाहन्थे ।
-----(हाँसो)-----
बाख्रा राशी हुनेले दु:खमनाउ नगर्नुहोला ।
उनीहरु बाख्रा राशी भए पनि
मभन्दा धेरै सफल छन् ।
-----(हाँसो)-----
बाघ अर्को अनिच्छित जनावर हो,
उनीहरुको अस्थिर स्वभावको कारणले ।
यी वर्षहरुमा चाइनिज जनसंख्या वृद्धि उल्लेखनीय
रुपमा ओरालो लाग्छ ।
कसैले यो राशीलाई उल्टोबाट हेर्नु आवश्यक छ।
किन कि, बाघ र बाख्रा राशीहुनेहरुले अत्यन्त कम प्रतियोगिता गरे पुग्छ ।
न उनै पो भाग्यशाली हुन् कि !
फोब्स पत्रिकाको विश्वका सर्वाधिक धनी ३०० मान्छेहरु सूची हेर्दा,
रमाइलो प्रसंग छ यहाँ,
सबैभन्दा बढी अनिच्छित बाघ र बाख्रा राशीहुनेहरु
तालिकामा सबैभन्दा माथि छन्,
ड्रागन हुने भन्दा पनि माथि !
त्यसैले हामीले विचार गर्नुपर्छ,
थोरैमा प्रतियोगिता हुनु नै राम्रो हो कि !
अन्तिम तर रोचक प्रसंग:
धेरै चाइनिजहरु लगानीको निर्णय,
आफ्नो राशी सूचकांकको आधारमा गर्छन् ।
राशी चिन्हमाथिको विश्वास
हजारौं बर्ष पुरानो भएपनि,
मूख्य निर्णय लिने बेलामा यसको प्रयोगको चलन
विगतका केही सताब्दिदेखि मात्रै भएको देखिन्छ ।
हाम्रा पुर्खाहरु गरिवी, सुक्खा, अनिकाल,
रोग र गृहयुद्धसंग संघर्ष गर्दैमा बिते ।
अहिले आएर चाइनिज जनसंख्यासंग समय, सम्पत्ति र प्रविधि छ,
र आफुले चाहेजस्तो जीवन जिउन सक्षम छन् ।
१.३ अरब जनसंख्याले गरेको सामूहिक निर्णयले
अस्थिर अर्थनीति र सबैकुराको मागमा असर गर्यो-
स्वास्थ्य सेवा, शिक्षा देखि लिएर सम्पत्ति र उपभोग्य सामग्री सम्म
जसरी चाइनाले अन्तरराष्ट्रिय अर्थनीति र सम्बन्धमा ठुलो भूमिका खेल्छ,
राशी एवं अन्य पुरातनमा आधारित चिनियाँ निर्णयले
विश्वभरीकै मानिसहरुलाई असर गर्दछ ।
बाँदर राशी हुने कोही छ ?
२०१६ बाँदर राशिको बर्ष हो
बाँदरहरु चलाख, जिज्ञासु, सृजनशील र उपद्रवी हुन्छन्
---- धन्यवाद -----
---- ताली -----